
RAPORT COMUN 
asupra Cererii de reexaminare a Legii pentru aprobarea Ordonanţei de urgenţă a Guvernului nr.96/2008

 privind modificarea art. III alin.(1) lit. b) din Ordonanţa de urgenţă a Guvernului nr.29/2005 pentru modificarea 

Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti", 

ca urmare a Deciziei Curţii Constituţionale nr. 1.597 din 14 decembrie 2011, publicată în Monitorul Oficial al României, Partea I, nr. 924 din 27 decembrie 2011

(PL x. 652/2008/2013)


1. În conformitate cu prevederile art.134 alin. (1) din Regulamentul Camerei Deputaţilor, republicat, prin adresa nr. PLx. 652/2008/2013din 18 februarie 2013, Comisia pentru învăţământ, ştiinţă, tineret şi sport, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate spre dezbatere şi avizare, în fond, cu Cererea de reexaminare a Legii pentru aprobarea Ordonanţei de urgenţă a Guvernului nr.96/2008 privind modificarea art.III alin.(1) lit.b) din Ordonanţa de urgenţă a Guvernului nr.29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti", ca urmare a Deciziei Curţii Constituţionale nr. 1.597 din 14 decembrie 2011, publicată în Monitorul Oficial al României, Partea I, nr. 924 din 27 decembrie 2011. 
Legea are ca obiect de reglementare modificarea art. III alin.(1) lit. b) din Ordonanţa de urgenţă a Guvernului nr29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice „Gheorghe Ionescu-Şişeşti”, aprobată cu modificări şi completări prin Legea nr. 232/2005, cu modificările ulterioare, în sensul că unităţile de cercetare-dezvoltare sunt scutite de plata sumelor reprezentând creditele şi dobânzile aferente preluate de Autoritatea pentru Valorificarea Activelor Statului de la Banca Agricolă S.A.

Camera Deputaţilor, în calitate de Cameră decizională, a adoptat, cu respectarea prevederilor art. 76 alin. (1) din Constituţia României, republicată, în şedinţa din 3 martie 2009, Legea pentru aprobarea Ordonanţei de urgenţă a Guvernului nr. 96/2008 privind modificarea art. III alin.(1) lit. b) din Ordonanţa de urgenţă a Guvernului nr.29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti". 

La data de 31 martie 2009, Preşedintele României a cerut Parlamentului, în conformitate cu prevederile art. 77 alin. (2) din Constituţia României, republicată, reexaminarea Legii, considerând că Ordonanţa de urgenţă a Guvernului nr. 96/2008 acordă facilităţi fiscale unităţilor de cercetare-dezvoltare, sub forma scutirii acestora de la plata obligaţiilor fiscale restante. Acordarea de scutiri de la plata obligaţiilor fiscale restante implică elemente de ajutor de stat, măsuri care trebuiau supuse autorizării şi monitorizării Comisiei Europene. Aceste facilităţile fiscale sunt în contradicţie cu angajamentele asumate de România prin tratatul de aderare la Uniunea Europeană. În concret, sunt în contradicţie cu art. 87 – 89 din Titlul IV „Norme comune privind concurenţa, impozitarea şi armonizarea legislativă” al Tratatului de instituire a Comunităţii Europene.  
În şedinţa din 26 aprilie 2011, Senatul a reexaminat, ca urmare a solicitării Preşedintelui României, în calitate de primă Cameră sesizată, Legea pentru aprobarea Ordonanţei de urgenţă a Guvernului nr. 96/2008 privind modificarea art. III alin.(1) lit. b) din Ordonanţa de urgenţă a Guvernului nr.29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti". În urma reexaminării, Senatul a respins Cererea formulată de Preşedintele României. 
Camera Deputaţilor, în şedinţa din 15 noiembrie 2011, a supus dezbaterii raportul comun al Comisiei pentru învăţământ, ştiinţă, tineret şi sport şi Comisiei pentru agricultură, silvicultură, industrie alimentară şi servicii specifice asupra Cererii de reexaminare a Preşedintelui României, prin care se propunea adoptare Cererii de reexaminare şi adoptarea Legii de respingere a  Ordonanţei de urgenţă a Guvernului nr. 96/2008. din stenograma şedinţei rezultă că, Raportul nu a fost adoptat întrunind un număr de 162 voturi pentru, 102 voturi împotrivă şi 2 abţineri, legea având caracter organic. Totodată, din stenogramă reiese că a fost supus la vot doar raportul, nu şi legea.
Preşedintele României, în temeiul art. 146 lit. a) din Constituţia României, republicată, şi al art. 15 din Legea nr. 47/1992 privind organizarea şi funcţionarea Curţii Constituţionale, la data de 30 noiembrie 2011, a solicitat Curţii Constituţionale să se pronunţe asupra constituţionalităţii Legea pentru aprobarea Ordonanţei de urgenţă a Guvernului nr. 96/2008.
În sesizare, Preşedintele României consideră că această lege prezintă vicii de neconstituţionalitate extrinsecă întrucât nu s-au respectat prevederile art. 77 alin. (3) din Constituţia României, republicată, deoarece legea nu a fost adoptată cu votul majorităţii membrilor camerei Deputaţilor, cu respectarea prevederilor art. 76 alin. (1) din Constituţia României, republicată.

Prin Decizia nr. 1.597 din 14 decembrie 2011, Curtea Constituţională apreciază că nu s-au respectat prevederile art. 77 alin. (3) din Constituţia României, republicată şi constată că Legea pentru aprobarea Ordonanţei de urgenţă a Guvernului nr. 96/2008 este neconstituţională.
2.  În funcţie de obiectul şi conţinutul său, Legea face parte din categoria legilor organice, potrivit prevederilor art. 73 din Constituţia României, republicată.
3.  În conformitate cu prevederile art.61 şi art.63 din Regulamentul Camerei Deputaţilor, republicat, Comisiile au dezbătut Legea în şedinţe separate.


La lucrările Comisiei pentru învăţământ, ştiinţă, tineret şi sport au fost prezenţi 26 deputaţi, din totalul de 29 membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea Legii a participat ca invitat domnul Mihai Niculescu –  vicepreşedinte, Academia de Ştiinţe Agricole şi Silvice „Gheorghe Ionescu-Şişeşti”.

În urma dezbaterii, în şedinţa din 26 februarie 2013, Comisia a propus, cu 13 voturi pentru, 6 voturi împotrivă şi 2 abţineri, adoptarea Legii în forma prezentată de Senat (adoptarea Cererii de reexaminare şi a Legii pentru respingerea Ordonanţei de urgenţă a Guvernului nr. 96/2008 privind modificarea art. III alin.(1) lit.b) din Ordonanţa de urgenţă a Guvernului nr.29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti"). 
La lucrările Comisiei pentru agricultură, silvicultură, industrie alimentară şi servicii specifice au fost prezenţi 30 deputaţi, din totalul de 31 membri ai Comisiei. 


În urma dezbaterii, în şedinţa din 26 februarie 2013, Comisia a propus, cu unanimitatea voturilor celor prezenţi, adoptarea Legii în forma prezentată de Senat (adoptarea Cererii de reexaminare şi a Legii pentru respingerea Ordonanţei de urgenţă a Guvernului nr. 96/2008 privind modificarea art. III alin.(1) lit. b) din Ordonanţa de urgenţă a Guvernului nr.29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti"). 

4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, în şedinţa din 12 februarie 2013, a adoptat Legea pentru respingerea Ordonanţei de urgenţă a Guvernului nr.96/2008 privind modificarea art. III alin.(1) lit. b) din Ordonanţa de urgenţă a Guvernului nr.29/2005 pentru modificarea legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice „Gheorghe Ionescu-Şişeşti” în şedinţa din 12 februarie 2013, reexaminată ca urmare a Deciziei Curţii Constituţionale nr.1597/2011, publicată în Monitorul Oficial al României, Partea I, nr.924 din 27 decembrie 2011, prin care s-a constatat că legea menţionată este neconstituţională.

5. În urma dezbaterii, Comisiile au propus adoptarea Legii în forma prezentată de Senat, anume adoptarea Cererii de reexaminare şi a Legii pentru respingerea Ordonanţei de urgenţă a Guvernului nr. 96/2008 privind modificarea art. III alin.(1) lit. b) din Ordonanţa de urgenţă a Guvernului nr.29/2005 pentru modificarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti", având în vedere următoarele:
- Legea nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti" a fost abrogată prin Legea nr. 45/2009, cu excepţia prevederilor art. 7 alin. (19 şi ale art. 8 alin. (3). Pe cale de consecinţă, Ordonanţa de urgenţă a Guvernului nr. 96/2008 privind modificarea art. III alin.(1) lit.b) din Ordonanţa de urgenţă a Guvernului nr.29/2005 pentru modificarea Legii nr.290/2002 a rămas practic fără obiect;
- ca urmare a Deciziei Curţii Constituţionale nr. 1.597/2011, publicată în Monitorul Oficial al României, Partea I, nr. 924 din 27 decembrie 2011, Legea pentru aprobarea Ordonanţei de urgenţă a Guvernului nr. 96/2008 este  declarată neconstituţională.

